ECHIVALAREA TITLULUI ŞTIINŢIFIC DE DOCTOR CU GRADUL DIDACTIC I

 Conform OMENCŞ nr. 5561/2011, art. 42, personalul didactic încadrat în învăţământul preuniversitar care a obţinut titlul ştiinţific de doctor poate solicita echivalarea titlului ştiinţific de doctor cu gradul didactic I, în domeniul ştiinţific al disciplinei/disciplinelor pe care o/le predă, conform competenţelor certificate prin diplomă de licenţă/master, dacă titlul este obţinut în acelaşi domeniu cu cel în care îşi desfăşoară activitatea sau într-un domeniu conex acestuia conform Centralizatorului disciplinelor sau în domeniul educaţiei.

Condiţii de înscriere:

1. are o vechime efectivă de predare la catedră de minimum 4 ani de la obținerea definitivării în învățământ;
2. a obţinut calificativul „Foarte bine" la evaluările anuale din ultimii 2 ani școlari consecutivi de activitate la catedră, premergători înscrierii;
3. în anul școlar premergător înscrierii, a susţinut o inspecţie curentă la care a obţinut calificativul “Foarte bine”;

Etapele înscrierii

1.Candidatul va depune la Inspectoratul Școlar al Municipiului Bucureşti, în perioada **1 septembrie – 15 martie a anului şcolar**, un dosar cuprinzând documentele necesare ( precizate în metodologie), documente ce vor fi **certificate “conform cu originalul” de către conducerea inspectoratului şcolar.**

2. După aprobarea dosarului de către Consiliul de Administraţie al ISMB, inspectorul şcolar pentru dezvoltarea resursei umane îl transmite instituţiilor de învăţământ superior , în termen de de 30 de zile de la data depunerii, **dar nu mai tarziu de 31 martie a anului şcolar în curs**.

3. Instituţiile de învăţământ superior transmit propunerile de comisii pentru efectuarea inspecţiei speciale spre aprobare MEN, în termen de **30 de zile de la data primirii dosarului, dar nu mai târziu de 30 aprilie a anului şcolar în curs.**

4. Inspecţia specială de acordare a gradului didactic I pe baza titlului ştiinţific de doctor se efectuează în perioada **1 octombrie – 31 mai** a anului şcolar ;

5. Validarea rezultatelor examenului se face de către MEN, prin ordin al ministrului. **Ordinul ministrului se transmite titularului de către ISMB, în original.**

***Conform Art. 43 (6, 7), “aprobarea propunerilor de comisii este valabilă 6 luni. În situaţia în care centrul de perfecţionare nu programează inspecţia specială în perioada de valabilitate a comisiei sau candidatul nu efectuează inspecţia specială, candidatul pierde dreptul de obţinere a gradului didactic I pe baza titlului ştiinţific de doctor prin demersul iniţiat şi trebuie să reia toate etapele:”***

**Lista documentelor necesare pentru înscriere:**

* Cerere de înscriere, adresată conducerii inspectoratului şolar, în care candidaţii vor nominaliza instituţia de învăţământ la care doresc să susţină examenul de echivalare;
* Copia conformă cu originalul a certificatului de naştere si, după caz, copii conforme cu originalul ale documentelor care atestă schimbarea numelui;
* Copie a diplomei de doctor, certificată “conform cu originalul ” de către conducerea inspectoratului şcolar;
* Copia diplomei de studii, însoţită de foaia matricolă/suplimentul la diplomă, certificate “conform cu originalul ” de către conducerea inspectoratului şcolar;
* Document certificat “conform cu originalul ” de către conducerea inspectoratului şcolar din care să rezulte că sunt îndeplinite condiţiile legale privind pregătirea psihopedagogică si metodică ( inclusiv foaia matricolă);
* Document certificat “conform cu originalul ” de către conducerea inspectoratului şcolar după certificatul/adeverinţa de acordare a definitivării în învăţământ;
* Document/decizie de repartizare emis/ emisă de inspectoratul şcolar din care să rezulte încadrarea în învăţământul preuniversitar, în original sau copie conformă cu originalul, după caz;
* Adeverinţe certificate “conform cu originalul” privind calificativul anual pentru fiecare din ultimii 2 ani consecutivi de activitate la catedră;
* Copie certificate ”conform cu originalul” a procesului verbal al inspecţiei curente efectuate înaintea depunerii dosarului, certificată pentru conformitate cu originalul de către conducerea şcolii;
* Recomandarea consiliului profesoral al unităţii de învăţământ în care este încadrat sau în care şi-a desfăşurat activitatea;
* Adeverință /e de vechime certificate/e ”conform cu originalul” de către conducerea unității de învățământ, din care să rezulte îndeplinirea condițiilor de vechime prevăzute la alin. (1) lit. (a) din metodologie - **minim 4 ani vechime de la data obținerii definitivării în învățământ.**
* Declarația cadrului didactic că a luat la cunoștință prevederile Legii nr. 153/2017 privind salarizarea personalului plătiti din fonduri publice – modelul de declarație pe site-ul [www.ismb.ro](http://www.ismb.ro).